S-682/2013

Mál þetta, sem dómtekið var fimmtudaginn 29. ágúst 2013, er höfðað með ákæru, útgefinni af ríkissaksóknara 14. ágúst 2013, á hendur G-kk-þgf J-kk-þgf E-kk-þgf, kt. 000000-0000, dvalarstaður ...., S-kk-þgf Þ-kk-þgf, kt. 000000-0000, ..., og S-kk-þgf B-kk-þgf S-kk-þgf, kt. 000000-0000...., fyrir eftirgreind brot:

1. Fyrir frelsissviptingu og rán, á hendur ákærðu G-kk-þgf J-kk-þgf og S-kk-þgf B-kk-þgf, með því að hafa í félagi, laugardaginn 1. júní 2013, ruðst inn á heimili A að ..., Reykjavík, þar sem ákærði S-kk-nf B-kk-nf veitti A hnefahögg og ákærði G-kk-nf J-kk-nf ógnaði honum með hnífi og sparkaði í líkama hans, fjötruðu þeir A

á höndum og fótum og neyddu hann til að afhenda sér lykil að skotvopnaskáp í íbúðinni, þaðan sem þeir tóku átta skotvopn, fimm haglabyssur, tvo riffla og kindabyssu og höfðu á brott með sér, auk einnar flösku af koníaki sem þeir tóku úr íbúðinni. Skildu þeir A eftir fjötraðan á höndum og fótum.

Telst þetta varða við 2. mgr. 226. gr. og 252. gr. almennra hegningarlaga nr. 19/1940.

2. Fyrir hylmingu, en til vara peningaþvætti, á hendur ákærða S-kk-þgf Þ-kk-þgf, með því að hafa í framhaldi af brotum ákærðu 1. júní 2013, sem lýst er í 1. kafla ákæru, tekið við á dvalarstað sínum á heimili unnustu hans að ..., Hafnarfirði, og haldið þar ólöglega þeim 8 skotvopnum sem þar er lýst og meðákærðu afhentu honum skömmu eftir brotið, þrátt fyrir að hafa verið það ljóst að skotvopnin voru illa fengin, en skotvopnin faldi ákærði í íbúðinni.

Telst þetta varða við 254. gr. almennra hegningarlaga nr. 19/1940, en til vara 264. gr. sömu laga.

3. Fyrir vörslur fíkniefna, á hendur ákærða S-kk-þgf, fyrir að hafa 1. júní 2013 á framangreindum dvalarstað sínum að ..., Hafnarfirði, haft í vörslum sínum 19,31 g af amfetamíni.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og greiðslu alls sakarkostnaðar.

Þá er þess krafist að ákærða G-kk-þgf J-kk-þgf verði gert að þola upptöku á svo kölluðum butterfly hníf sem lögregla lagði hald á og ákærði hafði í fórum sínum við handtöku 3. júní 2013 að ... í Reykjavík.

Verjendur ákærðu krefjast vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök í ákæru og er háttsemi þeirra þar rétt færð til refsiákvæða, en brot ákærða S-kk-ef samkvæmt 2. ákærulið telst varða við 254. gr. almennra hegningarlaga.

Ákærði G-kk-nf J-x-x er fæddur í desember 1993. Samkvæmt sakavottorði gekkst hann undir sektargerð vegna þjófnaðarbrots í nóvember 2011. Hinn 23. mars 2012 var hann dæmdur til 60 daga fangelsisrefsingar, skilorðsbundið í tvö ár, fyrir þjófnað og umferðarlagabrot. Þá gekkst ákærði undir sektargerð vegna fíkniefnalagabrots 3. júní 2013. Með brotum þeim sem ákærði er sakfelldur fyrir í máli þessu hefur hann rofið skilorð refsidómsins frá 23. mars 2012. Verður skilorðsdómurinn tekinn upp og ákærða ákveðin refsing í einu lagi fyrir öll brotin, sbr. 60. gr. og 77. gr. almennra hegningarlaga, sbr. og 78. gr. sömu laga.

Ákærði S-kk-nf B-kk-nf er fæddur í apríl 1993. Árið 2009 gekkst hann þrívegis undir sektargerð vegna fíkniefnalagabrota. Þá gekkst hann undir sektargerð vegna umferðarlagabrots í maí 2012. Refsing ákærða verður tiltekin eftir reglum 77. gr. almennra hegningarlaga.

Við ákvörðun refsingar ákærðu G-kk-ef J-x-x og S-kk-ef B-kk-ef verður til þess litið að brot þeirra var mjög ófyrirleitið og alvarlegt og frömdu ákærðu verknaðinn í sameiningu. Til málsbóta horfir að ákærðu eru ungir að árum og hafa gengist greiðlega við brotum sínum. Samkvæmt framansögðu, og með vísan til 1., 4. og 8. tölul. 1. mgr. og 2. mgr. 70. gr. almennra hegningarlaga, þykir refsing ákærða G-kk-ef J-kk-ef hæfilega ákveðin fangelsi í 18 mánuði og refsing ákærða S-kk-ef B-kk-ef fangelsi í 16 mánuði. Gæsluvarðhald ákærðu frá 3. júní 2013 kemur til frádráttar refsingu þeirra.

Ákærði S-kk-nf er fæddur í október 1989. Hann gekkst þrívegis undir sektargerð vegna umferðarlagabrota á árunum 2007 til 2013. Hann var dæmdur 10. október 2011 í 30 daga fangelsi, skilorðsbundið í tvö ár, vegna fíkniefnalagabrots. Þá var ákærði dæmdur 21. júní 2013 í þriggja mánaða fangelsi fyrir fíkniefnalagabrot og var skilorðsdómurinn þá jafnframt dæmdur upp. Refsing verður tiltekin eftir reglum 77. gr. og 78. gr. almennra hegningarlaga. Þykir refsing ákærða hæfilega ákveðin fangelsi í 6 mánuði. Gæsluvarðhald ákærða frá 2. til 6. júní 2013 kemur til frádráttar refsingu.

Ákærði G-kk-nf J-x-x verður dæmdur til að sæta upptöku á butterfly hníf sem lögregla lagði hald á við rannsókn málsins, samkvæmt 1. mgr. 37. gr. vopnalaga nr. 16/1998.

Ákærði G-kk-nf J-kk-nf greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 376.500 krónur. Ákærði S-kk-nf B-kk-nf greiði málsvarnarþóknun skipaðs verjanda síns, P-kk-ef K-kk-ef hdl., 263.550 krónur og þóknun skipaðs verjanda síns á rannsóknarstigi málsins, Ó-kk-ef A-kk-ef B-kk-ef hdl., 282.375 krónur. Ákærði S-kk-nf greiði málsvarnarþóknun skipaðs verjanda síns, G-kk-ef S-x-x R-kk-ef hdl., 279.238 krónur, auk aksturskostnaðar 12.760 krónur. Við ákvörðun þóknunar lögmanna hefur verið tekið tillit til virðisaukaskatts.

Af hálfu ákæruvaldsins flutti málið H-kk-nf M-kk-nf G-kk-nf vararíkissaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, G-kk-nf J-x-x E-kk-nf, sæti fangelsi í 18 mánuði.

Ákærði, S-kk-nf B-kk-nf S-kk-nf, sæti fangelsi í 16 mánuði.

Gæsluvarðhald ákærðu, G-kk-ef J-x-x og S-kk-ef B-kk-ef, frá 3. júní 2013 kemur til frádráttar refsingu þeirra.

Ákærði, S-kk-nf Þ-kk-nf, sæti fangelsi í 6 mánuði. Gæsluvarðhald ákærða frá 2. til 6. júní 2013 kemur til frádráttar refsingu.

Ákærði G-kk-nf J-x-x sæti upptöku á butterfly hníf.

Ákærði G-kk-nf J-kk-nf greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 376.500 krónur. Ákærði S-kk-nf B-kk-nf greiði málsvarnarþóknun skipaðs verjanda síns, P-kk-ef K-kk-ef hdl., 263.550 krónur og þóknun skipaðs verjanda síns á rannsóknarstigi málsins, Ó-kk-ef A-kk-ef B-kk-ef hdl., 282.375 krónur. Ákærði S-kk-nf greiði málsvarnarþóknun skipaðs verjanda síns, G-kk-ef S-x-x R-kk-ef hdl., 279.238 krónur, auk aksturskostnaðar, 12.760 krónur.

R-kvk-nf H-kvk-nf